**Z á p i s n i c a  č. 29/2014**

 **napísaná na 29. zasadaní**

 **Obecného zastupiteľstva konanom**

 **dňa 26.06.2014 o 18. 00 hod.**

 **v kultúrnom dome**

 **vo V e ľ k e j P a k e**

 **Obec V e ľ k á P a k a**

**Z á p i s n i c a  č. 29/2014**

**napísaná na 29. zasadaní Obecného zastupiteľstva, konanom**

**dňa 26. Júna 2014 o 18.00 hod. v kultúrnom dome**

**vo Veľkej Pake**

 Prítomní:

 Hunka Alexander starosta obce

 Bugár Imrich zástupca starostu

 Poslanci obecného zastupiteľstva :

 Czafiková Mária, Mgr.

 Klárisová Edita

 Lamiová Eva

 Seňan Ivan, st.

 Žilinský Milan

 Ivan Seňan, ml.

 Ostatní prítomní podľa priloženej prezenčnej listiny.

Zasadanie zahájil a viedol starosta obce p. **Hunka,**  ktorý privítal prítomných a

skonštatoval, že sú prítomní siedmi poslanci obecného zastupiteľstva, preto toto zasadanie

vyhlásil za uznášania schopné.

 P. starosta oboznámil prítomných s programom rokovania, ktorý bol nasledovný:

 1. Otvorenie

 2. Voľba návrhovej komisie

 3. Kontrola plnenia vlastných uznesení

 4. Návrh nájomnej zmluvy nehnuteľností – pozemkov obce pre diaľničnú spoločnosť ,,Rýchlostná

 cesta R7 Dunajská Lužná - Holice ,,

 5. Správa  o výchovno-vzdelávacej činnosti základnej školy v školskom roku 2013/2014

 6. Správa o výchovno-vzdelávacej činnosti materskej školy v školskom roku 2013/2014

 7. Rôzne

 8. Diskusia

 9. Návrh uznesenia

 10. Záver

 Poslanci obecného zastupiteľstva **j e d n o h l a s n e** súhlasili s  programom rokovania.

 Za overovateľov zápisnice boli určení:

 **Mgr. Mária Czafiková a Ivan Seňan , ml.**

 Zapisovateľka: Rozália Gašpareková

 **2. Voľba návrhovej komisie:**

 Pán starosta Hunka navrhol zloženie návrhovej komisie :

 Predseda: Milan Žilinský

 Členovia: Edita Klárisová

 Ivan Seňan , st.

 Poslanci **j e d n o h l a s n e** súhlasili so zložením návrhovej komisie .

 **3. Kontrola plnenia vlastných uznesení**

Pán starosta **Hunka** prečítal Uznesenie č. 28/2014 zo dňa 24.04.2014 , pričom informoval

 ostatných , že zmluva o odpredaj obecných pozemkov pre výstavbu rýchlostnej cesty

 bola podpísaná a odoslaná na zápis .

 **4. Návrh nájomnej zmluvy nehnuteľností – pozemkov obce pre diaľničnú spoločnosť**

 **,,Rýchlostná cesta R7 Dunajská Lužná - Holice ,,**

Pán starosta **Hunka** navrhol , aby poslanci schválili nájomnú zmluvu .

 **Poslanci jednohlasne schválili nájomnú zmluvu pre diaľničnú spoločnosť .**

 **5. Správa  o výchovno-vzdelávacej činnosti základnej školy v školskom roku 2013/2014**

Správa , ktorú vypracovala pani riaditeľkazákladnej školy **Mgr. Marta Hasáková** bola zaslaná

 poslancom.

 Správa sa prikladá k zápisnici.

 **6. Správa o výchovno-vzdelávacej činnosti materskej školy v školskom roku 2013/2014**

Správa , ktorú vypracovala pani riaditeľka materskej školy **Bc. Žaneta Krasňanská** bola

 zaslaná poslancom. Pani riaditeľka sa nemohla zúčastniť rokovania , lebo je práceneschopná –

 povedal pán starosta .

 Správa sa prikladá k zápisnici .

 Pán poslanec **Žilinský** sa opýtal , či sa s výstavbou spálne zvýšila kapacita škôlky ?

 Pán starosta **Hunka** , povedal , že samozrejme áno. Teraz už majú dve triedy a spálňu .

 **7. Rôzne**

 **a/ Volebné obvody a počet poslancov**

Pán starosta **Hunka** navrhol , aby určili počet obvodov , rozsah funkcie starostu a počet

 poslancov na ďalšie volebné obdobie .

 Poslanci jednohlasne súhlasili s rozsahom výkonu funkcie starostu Obce Veľká Paka :

 v novom volebnom období r. 2015-2018 na plný úväzok a určili : jeden volebný

 obvod a  sedem poslancov obecného zastupiteľstva .

 **b/ Žiadosť Zoltána Nagy o odpredaj pozemkov**

Pán starosta **Hunka** oboznámil ostatných so žiadosťou , pričom dodal , že na pozemku čo

 žiada pán Nagy začnú stavať bytovku a obec už nevlastní pozemok.

 Poslankyňa **Czafiková** sa opýtala – kedy začnú stavať ?

 Pán starosta povedal , že budúci týždeň .

 Občan obce pán **Nagy** dodal , že pozemok patril jej rodine a preto by ho chcel odkúpiť.

 Pokračoval s tým , že poslanci majú dobré platy a aj on by chcel mať aspoň niečo .

 Pán starosta **Hunka** mu povedal , že už viackrát mu vysvetlil , nech si vybaví vlastníctvo

 na pozemky.

 **c/ Prenájom obecných priestorov – Lujza Komadová**

Pán starosta **Hunka** oboznámil prítomných so žiadosťou , povedal , že pani Komadová by si

 rada prenajala obecné priestory bývalej poradne pre deti na prevádzkovanie kaderníctva .

 Pán poslanec **Žilinský**  sa opýtal či sa ešte využíva poradňa?

Pani poslankyňa **Klárisová** povedala , že už sa nevyužíva a ani nebude , ani hygienickým

 predpisom nevyhovuje . Vyjadrenie pani poslankyne potvrdil aj pán starosta **Hunka** , pričom

 dodal , že aj zariadenie zastaralé a jedná sa o malý priestor s mierami 5x 2 m.

 Pán poslanec **Seňan , st.** povedal , že podľa neho 25,-€ mesačne je málo za prenájom

 miestnosti. Pán starosta **Hunka** navrhol , aby jej schválili prenájom na tri mesiace za ponúknutú

 čiastku . Pani poslankyňa **Lamiová** dodala , že aj tak sa jedná o nevyužitú miestnosť.

 Pán poslanec **Seňan , ml.** povedal , že by mali vychádzať so sumy 100,-€ mesačne , lebo sa tam

 zvýši spotreby elektriny vody , plynu a aj s tým treba rátať .

 Poslankyňa **Lamiová** povedala , že keď niekto chce začať s podnikaním , treba mu pomáhať,

 však aj pán Takács v Malej Pake za prenájom pohostinstva platil len minimum.

 Pán poslanec **Bugár**  povedal , že dajú sa medzi merače a podľa toho bude priplácať

 k nájomnému .

 Pán poslanec **Žilinský** sa opýtal , že na koho náklady sa budú montovať , či to zafinancuje ona ?

 Poslankyňa **Lamiová** povedala , že pani Komadová ráta s výdavkami , ráta s tým , že musí

 zainvestovať , keď chce podnikať , len jej treba určiť cenu za nájom . Dodala ešte, že je to

 predsa služba pre obyvateľov obce .

 Pán poslanec **Žilinský** povedal , že osobne nemá s tým problém , aby niekto podnikal.

 Pán poslanec **Bugár**  navrhol , aby pani Komadovej poskytli miestnosť na jeden rok bez

 platenia nájomného.

 Poslankyňa **Lamiová** navrhla , aby platila 25,-€ podľa ponuky .

 Pán poslane **Seňan , st** navrhol nájomné v sume 50,-€ mesačne .

 Pán starosta  **Hunka** povedal , aby hlasovali o jednotlivých návrhoch a aby sa poslanci

 vyjadrili po jednom .

 **P. Poslanec Seňan , p. poslanec Žilinský a p. poslanec Seňan , ml.** súhlasili s cenou

 **50€** / mesiac.

 P.poslankyňa **Klárisová**  navrhla **30€/**mesačne a s tým súhlasili poslanci : **p. Bugár ,**

 **p. Lamiová a p. Klárisová .**

Poslankyňa **Mgr. Czafiková** povedala , že podľa nej by to bola čiastka **40€ /**mesačne .

 Pán poslanec **Seňan , ml.** dal ďalší návrh , povedal , že prvé tri mesiace by mohla platiť **25,-€**

 a potom zvýšiť nájomné na **50,-€ .**

 Poslankyňa **Lamiová** sa vyjadrila , že jej názor je , aby platila aspoň 6 mesiacov 25,-€.

 **Poslanci j e d n o h l a s n e súhlasili** so žiadosťou Lujzy Komadovej , bytom Záhumnie

 437/18 , Brezová pod Bradlom na prenájom miestnosti bývalej detskej poradne na prevádzku

 kaderníctva za 50 Eur mesačne – prvých šesť mesiacov za 25 Eur mesačne za podmienky , že

 všetky siete budú upravené ,odbery médií merateľné a tieto práce budú na náklady žiadateľa .

 **d/ Žiadosť o odkúpenie pozemku - Michal Brázdovič OPTANA –Slovakia**

 Pán starosta **Hunka** oboznámil prítomných so žiadosťou , povedal , že oproti nájomným

 bytom by chceli postaviť obytné kontajnery pre chránenú dielňu na výrobu okuliarových

 rámov.

 Pán poslanec **Žilinský** sa vyjadril ,že on je zásadne proti predaju pozemku .

 Poslankyňa **Lamiová** povedala , že by nemali predávať pozemok ani kvôli blízkosti bytovky.

 Pán poslanec **Žilinský** dodal , že pozemok sa nachádza v obytnej a nie vo výrobnej zóne obce.

 **Poslanci nesúhlasil so žiadosťou o odkúpenie pozemku** pre Michala Brázdoviča ,sídlom

 OPTANA – Slovakia , Žitavská 5040/12 Bratislava o výmere 2 86,65m2 pri nájomných

 bytoch pre podnikateľské účely.

 **e/ Žiadosť o odkúpenie pozemku – Jozef Kovács a manželka Kristína Kovácsová**

 Pán starosta **Hunka** oboznámil prítomných so žiadosťou .

 Pán poslanec **Žilinský** povedal , že už dvakrát rokovali o odpredaji pozemku

 Földváryovcom , aj im bol odpredaj schválený , len im cena nevyhovovala .

 Pán starosta **Hunka** povedal , že žiadatelia si dali vypracovať geometrický plán na presné

 určenie parcelných čísiel a majú ho predložiť dodatočne .

 Poslankyňa **Lamiová**  navrhla , aby preložili žiadosť na ďalšie zasadanie , aby mohli stanoviť

 cenu.

 **Poslanci j e d n o h l a s n e súhlasili** s preložením žiadosti pána Jozefa Kovácsa a manželky

 Kristíny Kovácsovej , bytom Malá Paka č. 55 na odkúpenie obecného pozemku p.č. 36/3

 a 36/4 v katastrálnom území Malá Paka na účely výstavby rodinného domu - na najbližšie

 obecné zastupiteľstvo .

 **f/ Žiadosť o zabezpečenie opravy obecnej komunikácie – Severná ul.**

Žiadosť predložil poslanec **Seňan, ml.** v mene obyvateľov ulice , povedal , že urýchlene

 treba opraviť obecnú komunikáciu .

 Pán starosta **Hunka**  povedal , že musia na to vyčleniť financie .

 Pán poslanec **Seňan, st**. poznamenal ,že treba tých zavolať , ktorý nám už robili opravu

 komunikácií .

 Pán poslanec **Seňan , ml.** povedal , že treba dať na ceniť a potom vyhlásiť výberové konanie .

 Poslankyňa **Mgr.Czafiková** poznamenala , že čo bude s ostatnými ulicami , napr. s ulicou

 vedľa Čanakyovcov.

 Poslankyňa **Lamiová** sa vyjadrila , že stavebná komisia by mala vytyčovať ulice v najhoršom

 stave – napr. ulica smerom na stanicu .

 P.poslanec **Seňan, ml.** poznamenal , že na ulici vedľa Čanakyovcov chcú kanalizáciu .

 P. poslanec **Žilinský** povedal , že komunikácia by sa mohla opraviť a kanalizácia sa môže

 realizovať formou tlakovej kanalizácie .P. poslanec navrhol , aby do dvoch týždňov vypísali

 výberové konanie po obdržaní výkazu výmeru na rekonštrukciu ciest Severnej ulice a  Krížnej

 ulice .

 **Poslanci j e d n o h l a s n e súhlasili s návrhom pán poslanca Žilinského .**

 Poslankyňa **Mgr. Czafiková** dodala , že treba doriešiť kanalizáciu .

 **g/ Pozvánka do družobnej obce Péteri dňa 13.09.2014**

Pán starosta **Hunka** oboznámil verejnosť s pozvánkou .

 **8. Diskusia**

 Pán poslanec **Seňan, st.** sa opýtal v akom stave je výzva čo sa týka výmeny okien na pošte

 a projekt modernizácia verejného osvetlenia ?

 Pán starosta **Hunka**  sa vyjadril , že čo sa týka modernizácie verejného osvetlenia – bol zaslaný

 na schválenie zmenový projekt a čo sa týka výmeny okien na pošte : firma bude postupovať

 podľa výkazu výmeru a nie podľa zmluvy , lebo v zmluve sa pomýlili – uviedli zlú sumu .

 Poslankyňa **Lamiová** dodala , že keď sa len ústne vyjadrili , že sa budú držať výkazu – výmeru

 to nestačí , musia podať písomné vyjadrenie .

 P.poslanec **Žilinský** dodal , že , keď nebudú schopní dodržať cenu , tak automaticky neuspeli

 v súťaži .

 Občan obce **p.** **Lami** upozornil na stav parkov v Malej Pake a vo Veľkej Pake , povedal , že

 strašne vyzerajú , ako keby obec nemala s čím polievať .

 Pán starosta **Hunka** povedal , že zamestnanci polievajú parky .

 Poslankyňa **Mgr. Czafiková** poznamenala , že asi treba polievať viackrát .

 Občan obce **p.** **Lami**  sa vyjadril , že zamestnanci sa len prevážajú na traktore ,ráno idú von do

 dediny , na obed sa zas vracajú do dielne . Pokračoval s tým , že prečo v parkoch nie je

 automatické zavlažovanie .

 P. poslanec **Seňan ,st.** povedal , že keď nebolo naplánované v projekte , tak ani nemohli

 vybudovať.

 Občan obce **p. Lami** dodal , že podľa jeho vedomosti tam mali vybudovať zavlažovanie .

 Poslankyňa obce **Lamiová** poznamenala , že keď je také sucho treba denne polievať .

 Občanka obce **p. Šaranská** dodala , že aj Malej Pake je studňa , majú z čoho polievať .

 P.poslanec **Seňan , st**. sa vyjadril , že treba doplniť zavlažovanie .

 P.poslanec **Seňan , ml.** povedal, že občanka obce p. A. Kosťová sa minule na zasadaní

 sťažovala, že požiarnici museli polievať park v Malej Pake .

 P. starosta **Hunka** sa vyjadril , že on sa osobne dohodol s predsedom požiarnikov p.

 Andrássym , že pomôžu obci a polejú park v Malej Pake , preto si myslí , že išlo len o ochotu.

 **9. Návrh uznesenia**

 **Uznesenia čís. 29/2014 :**

 **Obecné zastupiteľstvo vo Veľkej Pake zo dňa 26.06.2014**

 **1. b e r i e n a  v e d o m i e**

 a/ správu o kontrole plnenia vlastných uznesení .

 b/ správu o výchovno-vzdelávacej činnosti základnej školy

 v školskom roku 2013/2014

 c/ správu o výchovno- vzdelávacej činnosti materskej školy

 v školskom roku 2013/2014

 **2. s c h v a ľ u j e**

 a/ uzatvorenie nájomnej zmluvy na obecné pozemky pre Národnú

 diaľničnú spoločnosť pre účely výstavby „Rýchlostná cesta R7

 Dunajská Lužná – Holice“. Vzhľadom na skutočnosť , že realizácia

 predmetnej stavby je vo verejnom záujme .

 Nájomná zmluva sa uzatvára na dobu určitú , ktorá bude

 spresnená v dodatku .

 Jedná sa o obecné pozemky v katastrálnom území Čukárska Paka ,

 obce Veľká Paka , okres Dunajská Streda , zapísané na

 Katastrálnom odbore Okresného úradu Dunajská Streda

 nasledovne :

|  |  |  |  |  |  |
| --- | --- | --- | --- | --- | --- |
| LV č. | Č.p. | Register KN | Spoluvlast.podiel | Celková výmera v m2 | Druhpozemku |
| 376 | 148 | E | 1/27 | 2938 | Orná pôda |
| 422 | 159/12 | E | 1/8 | 12948 | Orná pôda |
| 431 | 161 | E | 18/32 | 1151 | Orná pôda |
| 356 | 167 | E | 1/1 | 939 | Trvalé trávne porasty |

 b/ v súlade s § 11 ods.4 písm. i ň zák. č. 369/1990 Zb. o obecnom

 zriadení v z. n. p. rozsah výkonu funkcie starostu Obce Veľká

 Paka v novom volebnom období r. 2015 – 2018 na plný úväzok

 **3. s ú h l a s í**

 a/ so žiadosťou Lujzy Komadovej , bytom Záhumnie 437/18 , Brezová

 pod Bradlom na prenájom miestnosti bývalej detskej poradne na

 prevádzku kaderníctva za 50 Eur mesačne – prvých šesť mesiacov za

 25 Eur mesačne za podmienky , že všetky siete budú upravené ,

 odbery médií merateľné a tieto práce budú na náklady žiadateľa

 **4. n e s ú h l a s í**

 a/ so žiadosťou o odkúpenie pozemku pre Michala Brázdoviča ,sídlom

 OPTANA – Slovakia , Žitavská 5040/12 Bratislava o výmere 286,65m2

 pri nájomných bytoch pre podnikateľské účely

 **5. u r č u j e**

 a/ podľa § 11 ods.4 písm. i) zákona SNR č. 369/1990 Zb. o obecnom

 zriadení v z. n. p. rozsahu výkonu funkcie starostu Obce Veľká Paka

 v novom volebnom období r. 2015-2018 na plný úväzok ,

 ďalej určuje : jeden volebný obvod a  sedem poslancov

 obecného zastupiteľstva

 **6. p r e k l a d á**

 a/ žiadosť pána Jozefa Kovácsa a manželky Kristíny Kovácsovej ,

 bytom Malá Paka č. 55 na odkúpenie obecného pozemku p.č. 36/3

 a 36/4 v katastrálnom území Malá Paka na účely výstavby

 rodinného domu - na najbližšie obecné zastupiteľstvo

 **7. u k l a d á**

 a/ obecnému úradu do dvoch týždňov vypísať výberové konanie po

 obdržaní výkazu výmeru na rekonštrukciu ciest Severnej ulice

 a  Krížnej ulice

 **8. p o v e r u j e**

 a/ starostu obce , aby v pripomienkovom konaní požadoval o

 protihlukovú stenu pri stavbe „Rýchlostná cesta R7 Dunajská

 Lužná – Holice“ v  Čukárskej Pake , ak nie je táto bariéra

 navrhnutá v projekte

Po vyčerpaní programu rokovania a schválení uznesenia starosta

obce poďakoval prítomným za účasť a  ukončil zasadanie obecného zastupiteľstva .

 **Alexander H u n k a  Imrich Bugár**

starosta obce zástupca starostu

 Overovatelia :  **Mgr. Mária Czafiková**

 **Ivan Seňan, ml.**

Zapísala: Gašpareková